open-index/open-wikipedia-markdown huggingface dataset:
Tisnaren

**Tisnaren** er en innsjø som ligger på grensen mellom landskapene Östergötland og Södermanland i Sverige. Innsjøen ligger 44 meter over havet, og har et overflateareal på 39 km². Innsjøen deles av kommunene Finspång, Katrineholm og Vingåker. Tisnaren dreneres via Forsaån til Viren, og inngår i vassdraget. Innsjøens omgivelser består av kupert og lite tilgjengelig terreng. Ingen større tettsteder ligger i nærheten av innsjøen. Tisenö er største øy i innsjøen, og har fastboende befolkning.

I 1910-15 ble Tisnare kanal bygd for å forenkle frakt av gods til jernbanestasjonen Ändebol, som ligger på Södermanlandssiden av landskapsgrensen.

*Föreningen Rädda Tisnaren* har som hovedformål å verne om Tisnaren og tilstøtende elver.

## Referanser
Tornbergssjön

**Tornbergssjön** er en liten innsjø i den delen av Hanveden som ligger i Haninge kommune på Södertörn, sør for Stockholm, og innenfor det svenske landskapet Södermanland.

Innsjøen ligger i Natura 2000-området *Hanveden* som omfatter, utenom Tornbergssjön og myren Odonrumpan vest for innsjøen, også innsjøene Svartsjön, Trehörningen og Långsjön, samt myren Storflagen, som ligger lengre øst. Natura 2000-området *Hanveden* utgjør kun en liten del av det relativt store skogområdet Hanveden, som ligger i kommunene Haninge og Huddinge.

På sørsiden av Tornbergssjön, som for det meste er omgitt av mose, ligger det en klippe som er egnet som rasteplass. Sörmlandsleden passerer der, og fører videre opp til Tornberget, som er Södertörns og hele Stockholms läns høyeste punkt, med 111 meter over havet, ca 300 meter nordøst for Tornbersgssjön. Ved toppen av Tornberget passerer også *Tornbergsslingan*, som er en turløype i Paradisets naturreservat.

Vil man nå Tornbergssjön, kan man gjøre det fra torpet Paradiset, hvor det er parkering; derfra er det ca to og en halv times gange langs Sörmlandsledens Nynäshamns-gren til toppen av Tornberget, og noen hundre meter til langs samme løype, fram til innsjøen.
Lewis Bayly

**Lewis Bayly** (født 28. september 1857 i Woolwich, død 16. mai 1938 i London, England) var en britisk admiral under første verdenskrig.

Bayly sluttet seg til den britiske marinen som kadett i 1870 da han var tretten år gammel. Bayly tjenestegjorde ombord på HMS Agincourt under den anglo-egyptiske krigen i 1882. Bayly giftet seg i 1892 med Yves Henrietta Stella, datter av Henry Annesley Voysey. Bayly foreleste ved Royal Navy War College mellom 1908 og 1911. Før utbruddet av den første verdenskrig ble Bayly gitt kommandoen over den første britiske Battle Cruiser Squadron, en posisjon han hadde frem til 1912. I 1915 ble Bayly valgt til president for Royal Naval College i Greenwich. Bayly pensjonerte seg fra den britiske marinen i 1919 og han døde i London i 1938, da han var 81 år gammel.

## Referanser
Christopher Cradock

**Christopher Cradock** (født 2. juli 1862 i Hartforth, Richmond, North Yorkshire, død 1. november 1914) var en britisk admiral. Han hadde et rykte for stor tapperhet i den britiske marinen.

## Biografi
Cradock begynte i den britiske Royal Navy som kadett i 1875 da han var tretten år gammel. Hans første tjenesteoppdrag i den britiske marinen var ved Mediterranean Fleet i Middelhavet. I 1900 reiste Cradock til Kina under bokseropprøret der han kommanderte han en blanding av britiske, tyske og japanske sjøfolk under erobringen av Takufortene og Cradock mottok den prøyssiske Kroneordenen med sverd som resultat.

Cradock ble forfremmet til kontreadmiral i den britiske marinen i 1910. Cradock var involvert i redning av passasjerene og mannskapet ombord på SS Delhi i desember 1911. Han ble tildelt den britiske Royal Victorian Order i 1912. Cradock var også forfatter av tre bøker, *Sporting Notes i the Far East* (1889), *Wrinkles in Seamanship* (1894), og Whispers from the Fleet (1907) som inneholdt råd for britiske sjøoffiserer. Cradock giftet seg aldri, men hadde en hund som fulgte med ham på nesten alle hans reiser til havs.

Ved utbruddet av den første verdenskrig, i august 1914 ble Cradock beordret til å forfølge og ødelegge hele admiral Maximilian von Spee sin flåte av tyske kryssere. Cradock sin flåte var vesentlig svakere enn Spee sin flåte, og besto hovedsakelig av eldre fartøy bemannet med nesten utelukkende uerfarent mannskap. Cradock oppdaget Spee sine styrker like utenfor Chile og han bestemte seg for å gå til angrep. I den resulterende slaget ved Coronel, ble Cradock sine skip HMS «Good Hope» og HMS «Monmouth» senket med hele mannskapet, inkludert Cradock.

## Referanser


## Litteratur
*
*
*
*
Vidkunn

**Vidkunn** og **Vidkun** er norske mannsnavn med opprinnelse i det norrøne ordet *víðkunnr*, «berømt». Navnene er sjeldne og har aldri vært blant de mest bruke.

## Etymologi
*Vidkunn* har opprinnelse i det norrøne ordet *víðkunnr*, «vidkjent», «berømt». *Víðkunnr* var den norrøne formen av navnet. *Vidkun* er en variant av navnet, og *Víðkunnur* er den islandske formen av navnet.

*Widukind* er et tilsynelatende relatert saksisk navn, med dette er dannet av gammelhøytysk *witu*, «skog», og *chind*, «barn». moderne tysk: *Kind*.

## Utbredelse
Navnet er svært sjeldent, og har aldri hatt stor popularitet. Den norrøne formen av navnet er kjent brukt i Norge rundt 1100-tallet. De moderne formene av navnet er kjent brukt fra 1868 (*Vidkun*) og 1883 (*Vidkunn*).

|}

## Kjente personer med navnet

Personene i listen er ordnet kronologisk etter fødselsår.
*Vidkunn Jonsson (før 1095–1139), norsk lendmann
*Vidkunn Erlingsson (ca. 1255–1302), norsk lendmann og ridder
*Vidkun Quisling (1887–1945), norsk politiker og krigsforræder
*Vidkunn Hveding (1921–2001), norsk sivilingeniør og politiker
*Vidkunn Haugli (1939–), norsk politiker

## Annet
*Sportsklubben Vidkun (nedlagt 2002), idrettslag fra Bjarkøy

## Referanser
Jeffrey DeMunn

**Jeffrey DeMunn** (født 25. april 1947 i Buffalo, New York) er en amerikansk skuespiller på teater, film og TV. 

DeMunn ble uteksaminert fra Union College med en Bachelor of Arts i engelsk språk. Han flyttet til England tidlig på 1970-tallet og han fikk en del skuespiller-trening ved Old Vic Theatre. Da DeMunn kom tilbake til USA, utførte han flere produksjoner i regi av Royal Shakespeare Company. DeMunn var også med i flere off-Broadway-produksjoner, inkludert Bent, Modigliani og A Midsummer Night's Dream. DeMunn også deltatt i produksjoner for å utvikle skuespill ved Eugene O'Neill Theater Center. Nylig spilte han i Death of a Salesman ved Old Globe Theater i San Diego. I 1995 vant DeMunn en CableACE Award for beste mannlige birolle i en film eller miniserie for hans rolle som seriemorderen Andrei Chikatilo i filmen Citizen X på HBO. I april 2010 fikk DeMunn rollen som Dale Horvath i regissør Frank Darabont sin TV-tilpasning av tegneserien The Walking Dead.

## Referanser


## Eksterne lenker
*
Jeremy Suarez

**Jeremy Steven Suarez** (født 6. juli 1990 i Burbank, California) er en amerikansk skuespiller.

Suarez er kanskje mest kjent for sin hovedrolle i Jordan Thomkins og som Bernie Macs nevø på The Bernie Mac Show. Hans første store filmrolle var i 1996 med filmen Jerry Maguire, hvor han spilte rollen som Tyson Tidwell, sønn av Cuba Gooding Jr. sin karakter Rod Tidwell. Suarec hadde en ukreditert rolle i TV-serien Sister, Sister i 1996, i sesong fire. Surez ga stemmen till Koda i Disney sin film Min bror bjørnen fra 2005 og han gjentok denne rollen i oppfølgeren. Suarez var gjesteskuespiller i TV-seriene Chicago Hope og King of the Hill.

## Eksterne lenker
*
Arkivportalen

**Arkivportalen** er en norsk søketjeneste på tvers av de enkelte arkivinstitusjonenes egne kataloger. På Arkivportalen finnes informasjon om hvilke historiske arkiver og dokumenter som befinner seg i det mangfoldet av arkiver som finnes i Norge.

Løsningen ble etablert i 2010 og antallet kataloger fra de ulike institusjoner er ikke komplett.

## Referanser


## Eksterne lenker
* 
*
Svein Inge Buhaug

**Svein Inge Buhaug** (født 3. januar 1970 i Øvre Årdal) er en norsk friidrettsutøver. Som aktiv utøver har han representert klubbene IL Jotun, IL i BUL, Gjesdal IL, og SK Vidar. Han har en lang rekke medaljer fra norske mesterskap og har også representert Norge i internasjonale konkurranser og mesterskap. Han har deltatt i VM og nordisk mesterskap i terrengløp, i EM og VM motbakkeløp, og VM i halvmaraton.

Han er bosatt på Jevnaker og medlem av Jevnaker Idrettsforening.

## Referanser
Boutigny-Prouais

**Boutigny-Prouais** er en kommune i departementet Eure-et-Loir i regionen Centre-Val de Loire i det nordvestlige Frankrike. Befolkningen er på rundt 1600 innbyggere.

Kommunen består idag av de kjøpstedene Boutigny-sur-Opton og Prouais, samt de 14 grendene Allemand, Bauchéne, Beauterne, Bouchemont, Buchelet, Cloches, Dannemarie, La Musse, Le Bois-des-Près, Le Mesnil-sur -Opton, Les Joncs, Saint-Projét, Rosay og Saussay, og dekker et areal på 32,5&nbsp;km².

## Lokalisering
Kommunen er geografisk plassert i krysningspunktet mellom de franske regionene Ile-de-France, Nedre Normandie og Centre-Val de Loire, kun 60&nbsp;km vest for hovedstaden Paris. Den ligger mellom byene Houdan og Dreux, på grensen mellom departementene Eure-et-Loir og Yvelines.

## Historie
Stedsnavnene Boutigny (Boteneium) og Prouais (Proeis) har blitt sporet tilbake til det ellevte århundre i offentlige arkiver i Eure-et-Loir departementet, men arbeidsverktøy som har blitt utgravt ved bredden av elven Opton og i Musse grenden kan dateres tilbake til forhistorisk tid og bekrefter at området har vært okkupert av menn siden antikken.

Historien til de to tidligere kommunene er knyttet til hendelser i historien, med felles tragedier og ødeleggelser forårsaket av invasjoner, epidemier, sult, krig og klimaforhold.

Fra det nittende århundre har kommunegrensene endret seg. I 1846, etter ordre fra kong Louis Philippe, ble kommunen Saint-Projét med grendene Le Mesnil-sur-Opton og Dannemarie forenet med Boutigny. I 1972 ble kommunene Prouais og Boutigny slått sammen og fikk navnet Boutigny-Proauis. Boutigny-Prouais gikk i 1998 inn i det interkommunale kommunefellesskapet i Houdan-regionen (Communauté de communes du pays houdanais.

## Referanser


## Eksterne lenker
* 
* Kommunedata INSEE
Un-Magritt Nordseth

**Un-Magritt Nordseth** (født 5. oktober 1961 i Trondheim) er en norsk koreograf og danser som fra 2010-2018 var ansatt som kunstnerisk leder ved Dansens Hus i Oslo.

## Referanser


## Eksterne lenker
*
Fan Zhongyan

**Fan Zhongyan** (kinesisk: 范仲淹, pinyin: *Fàn Zhòngyān*; født 989 i Wuxian (吳縣) i Suzhou i det som i dag er provinsen Jiangsu i Kina, død 19. juli 1052)  var en kinesisk politiker og forfatter under Songdynastiet.

## Liv og virke
### Bakgrunn
Fan Zhongyan kam fra engamilie som tilbakeførte sitt slektstre til keiser Yao, keiser Ku og keiser Huang, som var (legendariske) kinesiske oldtidskeisere, det kan være en historisk bak de svært gtitt utbroderte skildringene av deres liv. Keiser Yao var ifølge denne historieskriving femteledds direkte etterfølger av keiser Huang (eller Den gule keiser), og annen sønn av keiser Ku.

### Embedsmannskarriere
I en alder av 26 slo Fan Zhongyan inn på sin embedsmannskarriere. Først virket han i Xinghua, der han fikk bygget bølgebrytere for å hindre at bølgene eroderte elvestrendene.

I årene 1034-36 katalogiserte han det keiserlige bibliotek, sammen med Ouyang Xiu.

I krigen mot tangutene (Det vestlige Xia) (1040–1044) ble han utnevnt til stedfortredende militærmandarin i Shaanxi og fikk i 1041 i oppdrag å organisere provinsens forsvar.

Fredsavtalen av 1044 ble i Songdynastiet betraktet som Fan Zhongyans bedrift, selv om den også stipulerte at de måtte ut med høye tributtytelser i silke, sølv og te. 

Etter krigsslutt ble han visekansler og gikk inn for mange reformmer på forskjellige politiske områder.

### Reformene under Fan
Fan Zhongyan gjennomførte et tipunkts reformprogram, som blant andre gjaldet skattestystemet og den kinesiske embedsmannseksamen. Han innledet dermed «Qinli-tidens nye politikk», som innebar sosiale endringer på trass i konservative krefters motstand. Men sammenlignet med Wang Anshis radikale reformprogram noe senere, innebar Fans reformer snarere mer beskjedne forbedringer av de allerede eksisterende instituasjoner.

### Litterære verk
Fan Zhongyans mest kjente verk er hans *Essay om [[Yueyang]]-tårnet* (Yuèyáng Lóu Jí).

Dessuten skrev han mange ci-dikt.

## Referanser


## Eksterne lenker
* Biografi
Pars pro toto

**Pars pro toto** (latin: *delen [står] for helheten*. Begrepet er en retorisk figur, men kan også forstås som en psykologisk handlemåte og spesielt som en form for fetisjisme.

## Retorisk figur
Som språklig uttrykk hører *pars pro toto* til gruppen troper og betegner både en spesiell form for metonymi (navnebytte) og en synekdoke (betydningsforskyving). Motsetningen til *pars pro toto* er *[[totum pro parte]]* («helheten beskriver delen»).

Eksempler fra dagligtalen:

* *tak over hodet* – *tak* for *hus*
* *per capita* – *capita* (hode) for *menneske*
* *Holland* for *Nederland* – *[[Holland]]* er bare en del av *[[Nederland]]*.
* *England* for *Storbritannia* – *[[England]]* er bare en del av *[[Storbritannia|Det forente kongerike Storbritannia og Nord-Irland]]*.
* *Russland* for *Sovjetunionen* – *[[Russland]]* var bare en del av *[[Sovjetunionen]]*.
* *med mann og mus* – alt i skipet går selvsagt ned

I filosofien snakker man også om en «pars-pro-toto-feilslutning», eller ergon-argument.

## Visuell persepsjon
Under lesing virker den visuelle persepsjonen slik at leseren ikke scanner teksten sekvensielt, men flytter blikket punktvis og tar inn en del av teksten i et blikk. En trenet leser vet hvilke deler han må feste blikket på for å forstå helheten og behøver ikke lese alle ordene. 

Pars pro toto betyr i denne sammenhengen at det for identifikasjonens del er tilstrekkelig å oppfatte et objekts avgjørende element. Dette forklarer også hvorfor oppfattelsen går raskere desto mer kjent man er med en gruppe objekter.

## Sosialt fenomen
I et *pars-pro-toto-offer* blir en del av kroppen ofret som et symbol på hele mennesket, for eksempel omskjæres jødiske guttebarn som et symbol på at hele personen overholder pakten mellom Gud og Abraham: *«Slik skal min pakt vise seg på kroppen deres, en evig pakt»*. *Pars-pro-toto*-relasjoner brukes ofte i magien og okkultismen for å påvirke mennesker. 

Bak Karl Marx' varefetisjisme ligger det en *pars pro toto*-tankegang: prosessen bak menneskelig arbeid forstås som det isolerte resultatet som markedsføres (varen), mens de sosiale prosessene og forholdene bak framstillingen av varen ikke framkommer på markedet.

*Pars pro toto*-prinsippet lar seg også bruke på seksuell fetisjisme slik den forstås i psykoanalysen ved at et isolert element som assosieres med et seksualobjekt, eksempelvis en nylonstrømpe, begjæres i stedet for hele mennesket.

## Arkeologi
I arkeologien er *Pars-pro-toto-skikk* en tradisjon der en mindre og billig del av en større gjenstand legges i en grav som et symbol på hele gjenstanden, eksempelvis et nav i stedet for et helt hjul, et sverdbelte i stedet for hele sverdet, et biksel i stedet for en hel hest osv.   

## Referanser


## Eksterne lenker
Norgescup i motbakkeløp 2010

__TOC__
**Salomon Norgescup i motbakkeløp 2010** var en konkurranse bestående av 7 utvalgte motbakkeløp i Norge i løpet av sesongen 2010. Denne cupen ble for første gang arrangert i 2008.

## Vinnere
Sammenlagtvinnere etter syv løp ble:
* Senior herrer: Øyvind Heiberg Sundby, IK Tjalve
* Senior kvinner: May Britt Buer, IK Gular
* Junior herrer: Gaute Kvåle
* Junior kvinner: Elisabeth Hildenes

## Terminliste

## Konkurransekriterier
Cupen var en sammenlagtkonkurranse der det blett gitt poeng til de 30 beste etter individuell plassering. For å få registrert poeng måtte man representere en klubb tilknyttet Norges Idrettsforbund. Sammenlagt poengsum dannet da sluttplasseringen.

## Referanser
Chi Li

**Chi Li** (kinesisk: 池莉; pinyin: *Chí Lì*; født i 1957 i Xiantao i provinsen Hubei i Folkerepublikken Kina) er en kinesisk forfatter. 

Hun tok eksamen i kinesisk litteratur ved Wuhanuniversitetet i 1986. Siden 1980-tallet har hun skrevet en rekke romaner og regnes som eksponent for kinesisk nyrealisme. Noen av hennes romaner har dannet utgangspunkt for fjernsynsserier.
Holvikfossen

**Holvikfossen** (også skrevet **Holvikefossen**) er en foss i Holvikelva nordøst for Sandane i Gloppen kommune. Fossen er et landemerke for området rundt Sandane. Området er innlemmet i konseptet Trivselsskogen gjennom opprettelse av *Fosseteateret* med en utstikker for utsikt over fossen og sherpatrapper opp fjellsiden langs fossen.

Under fossen renner elva videre gjennom Nordfjord Folkemuseum, der den den møter *Leirelva* fra Røsskleivvatnet i Kolebakkane naturreservat. Herfra er elveløpet regulert i svinger gjennom Sandane sentrum og munner ut i Gloppefjorden. 

Holvikfossen ligger i gåavstand ca 500 meter øst for Utsikten. Det går stølsvei et stykke, og opparbeidet, bred sti fra veien og ned til fossen. Fra fossen er utsikten over bygda, fjord og fjell minst like imponerende som fra Utsikten. Det er adkomst opp fjellsiden via sti og sherpatrapper fra Sandane sentrum til toppen av fossen. Turen fra sentrum er drøyt 400 høydemeter og beregnet til mellom 90 og 115 minutter. Fra parkeringen til Trivselsskogen og opp til toppen av fossen tar omtrent en time. Etappen fra Sandane sentrum og opp til toppen av fossen er også første del av løypa for Svinestrandløpet. 

## Referanser
Maranello

**Maranello** er en by og kommune i regionen Emilia-Romagna nord i Italia. Byen ligger 18 km fra Modena, den opprinnelige basen til Ferrari da de enda bygget løpsbiler for Alfa Romeo. Byen er mest kjent for å være Formel 1-laget Scuderia Ferrari og sportsbilprodusenten Ferrari sitt hjemsted.

Karrosseribyggerne Scaglietti var også basert i Maranello helt frem til de ble kjøpt opp Ferrari. Galleria Ferrari, det eneste offisielle Ferrari-museet i verden, ligger også her, rett ved siden av fabrikken. Maranello har vært hjemsted for Ferrari siden sent på 1940-tallet da den originale fabrikken i nabobyen var bombet etter annen verdenskrig. Ferraris private testbane, Fiorano, ligger også i Maranello.

## Referanser


## Eksterne lenker
*
Byggebransjens Faglige Juridiske Råd

**Byggebransjens Faglige Juridiske Råd** ble opprettet i 1977 og det skal fungere som et tvisteløsnings- og responsumorgan for bygge- og anleggsnæringen i hele Norge. Rådet er sammensatt av seks fagpersoner som har ulik bakgrunn og erfaring, av disse skal to være jurister – én fra Universitetet og én advokat. Henvendelsene kommer både fra parter som ønsker bistand i å løse en aktuell konflikt, og parter som ønsker avklaring på sin egen posisjon. Rådets sekretariat ligger i Bergen.
Skallelv

**Skallelv** (i dagligtale: *Skallelv;* nordsamisk: * Gállojohka; *kvensk: *Kallijoki)* er den østligste bygda i Vadsø kommune i Finnmark. Den ligger ved munningen av Skallelva i Varangerfjorden. Riksveg E75 mellom Vadsø og Vardø går gjennom bygda. Det er mange innbyggere med finsk (kvensk) avstamning i bygda. Skallelv har eget kapell. Skallelv kapell er en langkirke fra 1961. Byggverket er i tre og har 78 plasser.

## Eksterne lenker
*
Trehörningen (Hanveden)

**Trehörningen** er en liten innsjø i Paradisets naturreservat i den sørlige delen av Huddinge kommune i Stockholms län, og i landskapet Södermanland, Sverige. Innsjøen er den høyest beliggende i Tyresån-vassdraget, og også den sydligste.

Trehörningen er meget populær blant friluftsinteresserte. Den passeres av flere turløyper, som Sörmlandsleden, og enkelte av turløypene som begynner ved torpet Paradiset, som ligger ca en kilometer fra Trehörningen. Området rundt innsjøen består for en stor del av hällmarker med skog dominert av bartrær.

## Eksterne lenker
* Trehörningen Huddinge kommun
* Trehörningen Tyresåns vattenvårdsförbund
Daba Modibo Keïta

**Daba Modibo Keita** (født 5. april 1981) er en malisk taekwondoutøver som konkurrerer i klasse 80 kilo. Han representerte Mali under Sommer-OL 2008, der han røk ut i kvartfinalen.

## Referanser


## Eksterne lenker
*
Marcon Bezzina

**Marcon Bezzina** (født 11. september 1985) er en maltesisk judoka som konkurrerer i klasse 63 kilo. Hun representerte Malta under Sommer-OL 2008, der hun røk ut i første runde.

## Referanser


## Eksterne lenker
*
Stanley Colville

**Stanley Cecil James Colville** (født 21. februar 1861 i Eaton Place i London, død 9. april 1939) var en britisk høyere offiser i Royal Navy.

## Liv og virke
Colville ble utdannet ved Marlborough College før han ble en del av mannskapet ombord på HMS «Britannia» i juli 1874. I oktober 1876 ble Colville forfremmet og han ble en del av den britiske flåten i Middelhavet. I mai 1878 ble Colville forflyttet til slagskipet HMS «Black Prince» i Den engelske kanal og i januar 1879 var han ombord korvetten «Boadicea» som var stasjonert ved Kapp det gode håp. Senere samme året tjenestegjorde Colville på land under zulukrigen i 1879. I oktober 1880 ble Colville stasjonert i Portsmouth i Hampshire for videre militær opplæring.

I juli 1882 ble Colville stasjonert på slagskipet HMS «Alexandra», flaggskipet i den britiske middelhavsflåten. Colville ble forfremmet til løytnant i november 1882 for innsats under bombingen av den egyptiske byen Alexandria. I 1896 tok han kommandoen over en britisk kanonbåt i Sudan. Han ble hardt såret og forfremmet til kaptein i august 1896. I november samme år ble han utnevnt til *companion* av (CB) Order of the Bath.**

Colville ble utnevnt til kommandør av Royal Victorian Order i juni 1902. I desember 1905 tok Colville kommandoen over slagskipet «Hindustan» som var utstasjonert i Atlanterhavet, og han ble utnevnt til adjutant for kongen. Colville ble forfremmet til kontreadmiral i november 1906 og han ble forfremmet til viseadmiral i april 1911. I september 1914 ble Colville gitt kommandoen over Shetlandsøyene og Orknøyene der den tyske keiserlige flåte ble holdt tilbake i Scapa Flow i påvente av utfallet av fredsforhandlingene i Versailles. I 1914 ble han også utnevnt til admiral, en posisjon han hadde under hele den første verdenskrig.

Colville pensjonerte seg fra den britiske marinen i april 1922. Colville døde i april 1939, i en alder av 78 år.

Colville var storkorsridder av Order of St Michael and St George.

## Referanser
Roman Cress

**Roman William Cress** (født 2. august 1977) er en friidrettsutøver fra Marshalløyene som konkurrerer i sprintløp. Han representerte Marshalløyene under Sommer-OL 2008, der han deltok på 100 meter. Han ble utslått i første kvalifiseringsgrunde.

## Referanser


## Eksterne lenker
*
Trehörningen (Sjödalen)

**Trehörningen** er en innsjø i Sjödalen i Huddinge kommune i landskapet Södermanland, Sverige. Innsjøen har sannsynligvis sitt navn på grunn av sine tre bukter. Innsjøen har vært i bruk av mennesker en god stund; i 2001 ble det funnet en stokkebåt ved Gullarängens gård i forbindelse med en drenering i nærheten av innsjøen. Båten har opprinnelig vært fire meter lang, og 60 cm bred, og er fra 1200-tallet.

Mot sør grenser Trehörningen mot Orlångens naturreservat. Innsjøen har klipper som er egnet som utgangspunkt ved bading. Disse nås lettest fra Storholmen. All motorbåttrafikk, også fra elmotorer, er forbudt på Trehörningen.

Fram til 1971 rann vann fra et renseanlegg ut i innsjøen. Dette opphørte i 1971, da avløpsnettet ble koblet til Henriksdals reningsverk i Nacka. Innsjøen ble mudret, og nesten en meter av sjøbunnen ble gravd opp. Renseanlegget ved Trehörningen ble bygd om for kun å håndtere overflatevann. Etter oppmudningen forsvann fugler som tidligere hadde samlet seg om det næringsrike vannet i innsjøen. Renseanlegget ble stengt i 1990, og revet i 1996. For tiden renses Trehörningens tilløp kun av et gammelt og slitt dunkersystem som er basert på sedimentdammer. Hvert år er det risiko for algevekst. Fortsatt er innsjøens vann næringsrikt, til tross for saneringen av avløpssystemet, og Huddinge kommune anser det som ikke mulig å anlegge badeanlegg ved innsjøen, ettersom den ikke innfrir vannbestemmelser fra Naturvårdsverket. Ytterligere mudring skal ikke være aktuelt.

Andre mindre elver som munner ut i Trehörningen kommer fra Sjövägen, Sofieberg og Kynäs.

Fuglelivet i innsjøen er rikt, med blant annet dvergspett og gresshoppesangere. Innsjøen er også rik på ferskvannsvekster og strandvegetasjon. Ved trehörningen kan man også se vernede springpadder, padder og flaggermus.

## Eksterne lenker
* Huddinge naturguide – Trehörningen i Sjödalen
* Tyresåsamarbetet – Trehörningen i Sjödalen
Moland (andre betydninger)

**Moland** har flere betydninger -

**Aust-Agder**:
* Moland – en tidligere kommune i Aust-Agder. Fra 1992 del av Arendal kommune.
** Austre Moland – en tidligere kommune i Aust-Agder fylke, senere en del av Moland kommune og fra 1992 del av Arendal kommune.
*** Austre Moland (tettsted) – bygd i Arendal kommune, tidligere et kommunesentrum.
*** Austre Moland kirke – en korskirke fra 1673 i Arendal kommune.
*** Molandsvassdraget i Austre Moland, Arendal.
** Vestre Moland – en tidligere selvstendig kommune i Aust-Agder fylke, fra 1962 en del av Lillesand kommune.
*** Vestre Moland kirke – en korskirke fra 1150 i Lillesand kommune.

**Telemark**:
* Moland – inntil 1879 tidligere navn på prestegjeldet og kommunen Fyresdal.
** Moland (Fyresdal) – i dag administrasjonssenter i Fyresdal kommune.
*** Moland kirke – en korskirke fra 1843 i Fyresdal kommune.

Ellers:
* Tallrike grender og gårder spredt over det meste av Norge.

**Personer**:
:Torstein Moland – sosialøkonom, politiker, sentralbanksjef og leder av Moland-utvalget. 
:Anders Moland – TV- og teaterprodusent.
:Arnfinn Moland – historiker.
:Hans Petter Moland – filmregissør.
:Liv Marit Moland – politiker (Ap). 
:Tjostolv Moland – reserveoffiser og forretningsmann, kjent for sine eskapader i Kongo.
:Tore Moland – journalist, NRK.
Liste over statsledere i 1300

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Fovea centralis

**Fovea centralis**, ofte bare kalt **fovea**, er en del av øyet og ligger som en liten grop midt i den gule flekk på netthinnen. Skarpsynet kommer fra fovea, som har svært mange tapper, men ingen staver.

Hos mennesker har fovea en diameter på ca , og mennesker ser skarpt i bare 2,5° av synsfeltet. Omtrent halvparten av nervefibrene i synsnerven overfører informasjon fra fovea, mens hele resten av netthinnen bruker den andre halvparten. Den gule fargen som dekker fovea motvirker sannsynligvis kromatisk aberrasjon. 

Ettersom fovea ikke inneholder staver, fungerer den dårlig i svakt lys. Når astronomer skal se på lyssvake objekter, ser de på siden av objektet for at lyset skal falle på stavene.

Fovea finnes i øynene til mange arter fisker, krypdyr og fugler. Hos pattedyr er det bare aper og mennesker som har fovea. Formen på fovea varierer blant de ulike gruppene. Mange fugler, fisker og krypdyr har en dyp konveks fovea, mens aper, mennesker og noen fugler med binokulært syn har en grunn konkav fovea. En dyp fovea kan fungere som en fokusindikator, tilsvarende autofokus på et kamera.

De fleste fugler har én fovea i hvert øye, men mange arter som er avhengige av god evne til å bedømme fart og avstand, har to. Dette gjelder blant annet rovfugler, terner, papegøyer, svaler og duer. De har en dyp fovea nær punktet der synsnerven går ut av øyet og en grunn fovea i den øvre delen av øyet. Den ekstra foveaen gjør at området med skarpsyn blir større. Noen terner og svaler har tre foveaer.

## Referanser
Trehörningen (Tyresta)

**Trehörningen** er en innsjø i Tyresta nationalpark i Tyresö kommune, Södermanland, Sverige. Innsjøen inngår i Åvaån-vassdraget.

Tilløp til innsjøen kommer fra omkringliggende områder, og utløp går til Långsjön, hvor dreneringen fortsetter via Mörtsjön, Stensjön, LananNedre dammen, og Åvaån til Åvaviken i Østersjøen.

## Kilder
*Trehörningen  Fiskeriverket
Gunnar Piltingsrud

**Gunnar Piltingsrud** (født 23. april  1911, død 24. september 1944) var en norsk offiser  og  flyger, som omkom under annen verdenskrig.

Før krigen var Piltingsrud til sjøs som styrmann, før han sammen med broren Arvid fikk flygeropplæring hos Widerøe. Arvid fikk jobb hos Widerøe, mens  Gunnar en tid jobbet for Wessels flyveselskap. 

Ved utbruddet av annen verdenskrig var han igjen til sjøs. Han var påmønstret Wilh. Wilhelmsen MS «Tudor» som 4.styrmann og ble torpedert nordvest av Kapp Finisterre på veg til Storbritannia. Piltingsrud og resten av mannskapet, mellom de salongpike Margit Johnsen, med unntak av én, overlevde torpederingen. 

Etter å ha kommet seg til Little Norway, der han ble instruktør, var han med på opprettelsen av 331 (Norwegian) Squadron på Catterick. Han ble forflyttet til en britisk skvadron, 615 Squadron, før han igjen var med på opprettelsen av en ny skvadron, denne gang 332 (Norwegian) Squadron, fra januar til juni 1942. Deretter var han ved 56 Squadron frem til juli 1943, før han fikk en hvileperiode som instruktør.

I januar 1944 kom han tilbake til 56 Sqdn. for en kort periode, før han ble forfremmet til major og beordret til en ny skvadron, 137 Squadron, der han ble skvadronsjef i april 1944. Denne skvadronen inngikk i den wing Erik Haabjørn var blitt operasjonsgruppesjef (Wing Commander Flying) for, 124 Wing. Ikke lenge etter var Piltingsrud en periode fungerende sjef for wingen.

24. september 1944 omkom Piltingsrud da flyet hans ble skutt ned av tyske fly nær Üdem.

I 1947 ble det avduket et minnesmerke over Piltingsrud i Begnadalen i Sør-Aurdal der speiderne hver 17. mai legger ned krans.

Hans bror Arvid var også flyger under krigen, og fortsatte som passasjerflyger for blant annet Widerøe etter krigen. En tredje bror, Rasmus, var forsyningssjef for Milorg-basen Elg i Begnadalen.

## Utmerkelser
For sin innsats under krigen, fikk Piltingsrud blant annet følgende utmerkelser: St. Olavsmedaljen med ekegren, Krigsmedaljen og  Distinguished Flying Cross.

## Referanser

## Kilder
* *Flygerne fra Piltingsrud*. Jul Haganæs, 1988. ISBN 82-504-0956-6
* *Spitfire Saga, bind I*. Cato Guhnfeldt, 2009. ISBN 978-82-998071-0-4
Sébastien Gattuso

**Sébastien Gattuso** (født 28. juni 1971) er en monegaskisk friidrettsutøver og bobkjører, som konkurrerer i sprintløp og toerbob. Han representerte Monaco under Sommer-OL 2008, der han ble utslått i de innledende rundene.
Han har også deltatt i Vinter-OL for Monaco i bobsleigh, uten å oppnå noen fremskutte plasseringer.

## Referanser


## Eksterne lenker
*
Deepak Bista

**Deepak Bista** (født 2. juli 1976) er en nepalisk taekwondoutøver som konkurrerer i klasse 80 kilo. Han representerte Nepal under Sommer-OL 2008, der han røk ut i første runde.

## Eksterne lenker
*
Juan Zeledon

**Juan Zeledon** (født 30. desember 1985) er en nicaraguansk friidrettsutøver, som konkurrerer i sprintløp. Han representerte Nicaragua under Sommer-OL 2008, der han ble utslått i de innledende rundene.
## Referanser


## Eksterne lenker
*
Zeeshan Ashraf

**Zeeshan Ashraf** (født 28. februar 1977) er en pakistansk tidligere profesjonell landhockeyspiller som representerte Pakistan under Sommer-OL 2008 i Beijing, Kina, der de ble nummer 12 av 12 lag.

## Referanser


## Eksterne lenker
*
Manuel Minginfel

**Manuel Minginfel** (født 28. september 1978) er en vektløfter fra Mikronesia, som konkurrerer i klasse 62 kilo. Han representerte Mikronesia under Sommer-OL 2008, der han kom på 11.-plass. Minginfel var flaggbærer under åpningen av Sommer-OL i London i 2012.

## Referanser


## Eksterne lenker
*
Souleyman Chebal Moctar

**Souleymane Ould Chebal Moctar** (født 31. desember 1986) er en mauritansk friidrettsutøver som konkurrerer på 800 meter. Han representerte Mauritania under Sommer-OL 2008, der han ble utslått i de innledende rundene.

## Eksterne lenker
*
Triaksialkabel

**Triaksialkabel**, ofte benevnt som **Triax**, er en kabel med en indre ledere omringet av to leder adskilt med isolasjon.

Triax var fra starten av 1990-årene til ca. 2010 standarden for å forbinde systemkameraer med sine kamerakontrollenheter (CCU) i TV-produksjon. Kabelen kan forsyne kameraet med strøm, styringssignaler (KK), videosignal fra kameraet, lyd fra kameraet, to-veis kommunikasjon, returlyd, samt et returvideosignal.

I dag blir hybridfiberkabel med strøm (kjent som kamerafiber) brukt til samme formål. Det finnes konvertere mellom triax og kamerafiber, slik at ferdigkablet triax-infrastruktur på eksempelvis fotballstadion eller kulturanlegg fortsatt kan benyttes med moderne utstyr som bruker hybridfiber. Dette var mer vanlig å bruke i overgangsperioden mellom disse to teknologiene ca. 2012, men brukes fortsatt blant annet i Holmenkollen for å produsere vintersport, der det ligger triax ferdigkablet på arenaen.

Ettersom at triaksialkabel er kobber i motsetning til fiberoptisk som bruker lys, møter man raskere på begrensninger når det gjelder kabellengder. Dette avhenger av mengde data som baseres på oppløsningen kameraene er konfigurert til. I SD-oppløsning er det uproblematisk å ha kabelstrekk på 250–300 meter. I HD-oppløsning derimot, vil man oppnå signaltap ved kabelstrekk som overstiger ca. 125m. Til sammenligning kan moderne hybridfiber strekkes flere kilometer.

## Referanser
Skjærgårdsrittet

**Skjærgårdsrittet** er et årlig sykkelritt som ble arrangert første gang i 1979. Siden 1994 arrangeres rittet av CK Sotra. Rittet starter i Solheimsviken i Bergen og har målgang på Hellesøy i Øygarden kommune. Traséen er 63&nbsp;km lang.

## Referanser


## Eksterne lenker
* Rittets hjemmeside 
* Omtale på kondis.no
Elgin Loren Elwais

**Elgin Loren Elwais** (født 3. mai 1985) er en palauisk bryter som bryter i gresk-romersk-stil i 55-kilosklassen. Han representerte Russland under Sommer-OL 2008 der han røk ut i første runde.

## Eksterne lenker
*
Trekanten (innsjø)

**Trekanten** (tidligere navn *Trehörningen*) er en innsjø i bydelene Gröndal og Liljeholmen i Söderort i Stockholm kommune.

## Historie

Fram til midten av 1800-tallet het innsjøen *Trehörningen*. Ved Trekantens nordside ligger området Nynäs, som mellom 1880- og 1980-tallet var en arbeiderforstad med boliger og lettindustri. Her var det blant annet garveri, en forniklingsfabrikk, et kaffebrenneri, et blikkenslagerverksted og flere mekaniske verksteder. På Nynäs lå også et bakeri som bakte den velkjente *Nynäslimpan*. I 1980 ble de siste restene av Nynäskvartalet revet, og det nybygde kontorkomplekset til Anticimex var allerede på plass.

Mens det ennå sto bygninger fra gamle Nynäs, ble disse en realistisk kulisse i Bo Widerbergs film *[[Joe Hill (film)|Joe Hill]]* fra 1970. De forfalte husene skulle forestille «Lumberyard» og «Saloon».

I dag er det bare en bevart bygning fra industriepoken; en rød tomannsbolig bak Anticimex' kontorer. Ellers vitner gamle bygningsfundament og gråsteinsmurer om gamle tiders lettindustri. For gjeldende reguleringsplaner er området merket som park.

I 1904 ble et nybygget vannreservoar (Trekantreservoaren) sluttstasjon for den nye hovedvannledningen Norsborg-Stockholm. På høyden bak trekanten står den nå ombygde Nybohovsreservoaren. Vannledningen er fortsatt Stockholms viktigste med tanke på drikkevannsforsyning fra sør.

## Innsjøen Trekanten
Trekanten ligger i et parkområde ved Liljeholmen-Gröndal. Rundt innsjøen er det en tursløyfe som er en del av *Hälsans Stig* i Liljeholmen. Innsjøen brukes gjerne til fiske, og det settes ut ørret og regnbueørret her. Man trenger imidlertid fiskekort for å fiske her. På vinteren kan man stå på skøyter på innsjøen, da Stockholm kommune brøyter en bane på isen. Til tross for sitt navn, er innsjøen snarere langstrakt enn trekantet. Trekanten har sitt utløp i Liljeholmsviken, via en kulvert under Trekantsvägen.

## Trekanten før og nå

## Vannkvalitet

For å forbedre innsjøens vannkvalitet, tilførte Stockholm Vatten fra 1982 av drikkevann til innsjøen, og fra 1983 ble utpumping av bunnvann påbegynt. Fosforinnholdet i overflatevannet minsket kraftig, men innsjøen er fortsatt næringsrik. Blågrønnalger er vanlig på sommeren, med oksygenmangler i bunnvannet som resultat.

Siden høsten 2008 har det også blitt drevet et lite renseanlegg for overflatevann ved Trekantens vestside. Vannet kommer i rør fra Aspudden och Gröndal. Renseanlegget er plassert under en ny gangbro mellom innsjøen og oppsamlingsbassenget. I de tilfellene hvor renseanlegget ikke har tilstrekkelig kapasitet til å ta unna overflatevannet, samles overskuddsvannet i oppsamlingsbassenget fram til renseanlegget igjen har ledig kapasitet.

## Trekantenbadet
Ved innsjøens nordvestre kant, i Gröndal, ligger *Trekantenbadet*, som ble åpnet i 1972. Badeplassen består av en liten sandstrand som ble renovert våren 2008, og en større gressmatte til soling. Det er også en flytebrygge og en utendørsdusj her.

## Bilder

## Referanser


## Eksterne lenker
* 
* Stockholm Vatten om Trekanten
* Miljötillstånd och åtgärdsarbete för Trekanten – Stockholms Miljöbarometer
Leryn Franco

**Leryn Franco** (født 1. mars 1982) er en paraguayansk modell og friidrettsutøver, som konkurrerer i spydkast. Hun representerte Paraguay i Sommer-OL 2008, der hun ble nummer 51.

## Referanser


## Eksterne lenker
* 
* 
* 
*
Edward Eden Bradford

**Edward Eden Bradford** (1858&ndash;1935) var en britisk marineoffiser.

Edward Eden Bradford sluttet seg til det britiske Royal Navy som kadett i 1872 da han var femten år gammel. Bradford tjenestegjorde på slagskipene Hercules, Monarch og Sultan i løpet av hans første år i den britiske marinen. Bradford ble forfremmet i 1876, og han tjenestegjorde ombord på den britiske fregatten Doris kort tid etter dette. Bradford ble forfremmet til løytnant i desember 1880. Bradford var stasjonert på det gamle panserskipet Achilles fra 1881 til 1883. Bradford giftet seg i juni 1896 og han ble forfremmet til kaptein i 1899. Bradford ble forfremmet til kontreadmiral av den britiske Home Fleet og ble stasjonert på slagskipet Hibernia kort tid senere. Bradford ble forfremmet til viseadmiral. Bradford pensjonerte seg i 1918 med rang som admiral med flere utmerkelser og medaljer for hans maritime innsats for Storbritannia.

## Referanser
Träskaten

**Träskaten** er en innsjø mellom Ärla og Länna, i kommunene Strängnäs og Eskilstuna i landskapet Södermanland i Sverige. Innsjøen er omgitt av store mengder siv, og er en grunn slettesjø. Rundt innsjøen er det store vatmarker og blandet skog. Innsjøen har et rikt fugleliv, som for det meste holder til på øyen Bråtön, som er en del av Bråtöns naturreservat. Bratön har for det meste løvskog, blant annet lunder av lind og lignende treslag.

Innsjøen tilføres vann fra sørsiden, med en nordgående elv fra innsjøen Eklången, og dreneres i sørøstlig retning ved Bastviken gjennom Stämån og videre til Mörtsjön.

Innsjøen har en diameter på drøyt en kilometer, og har et overflateareal på 69,9 hektar. Midt i innsjøen ligger øyen Kyrkholmen, og i innsjøens omkringliggende siv ligger det flere holmer.

Träskaten har muligens navnet etter en ildvarde, eller fra ordet träsk («myr»).

## Referanser
Liste over statsledere i 1299

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Nader Almassri

**Nader Almassri** (født 1980) er en palestinsk friidrettsutøver, som konkurrerer på 5000 meter. Han representerte Palestina under Sommer-OL 2008, der han ble nummer 38.

## Referanser


## Eksterne lenker
*
Trylen

**Trylen** er en liten innsjø i Haninge kommune, Stockholms län og i landskapet Södermanland i Sverige. Innsjøen inngår i Tyresån-vassdraget, og dreneres via Övre Rudasjön og Dammträsk til Drevviken.

## Eksterne lenker
* Trylen Tyresåns vattenvårdsförbund
* Trylen Huddinge naturguide
Emilie K. Beck

**Emilie Kilstad Beck** (født 23. juni 1991 i Fredrikstad) er en norsk regissør, og tidligere skuespiller og programleder. 

Beck har spilt i flere kortfilmer og reklamefilmer. Hun spilte også i filmen ''Appelsinpiken'' og *[[Den siste revejakta]]*.

I 2017 fullførte hun utdannelsen som dokumentarfilm-regissør ved Høgskolen i Lillehammer og har en mastergrad i fiksjonsregi fra Den Norske Filmskolen, i kull 2 som ble uteksaminert i 2020.

Fra 2016 var Beck programleder i TV-serien *Stuck* for Aftenposten. I denne serien møtte hun barnebruder i Asia og Latin-Amerika gjennom to sesonger. Serien er lansert i over 70 land.
*Stuck* ble nominert til Gullruten for årets dokusåpe i 2017.

Beck ble nominert til Plans jentepris i 2016 for sitt arbeid mot barneekteskap, og vant i 2018 Hans Christian Ostrøs minnepris for kulturell brobygging og for sitt engasjement innenfor menneskerettigheter. 

I mars 2020 fikk hun tildelt Statens kunstnerstipend. I 2022 debuterte hun med sin første langfilmdokumentar *No place like home*med filmselskapet Indie Film, som hadde verdenspremiere på .

## Referanser


## Eksterne lenker
*
Gullfjellet opp

**Gullfjellet opp** er et motbakkeløp til Gullfjellet i Bergen og ble første gang arrangert av Idrettslaget Fri i 2010. Løpet er på 8 km og med en høydeforskjell på 677 meter og ender på Gullfjellstoppen 987 moh. Løpet starter i Osen i Arna.

## Vinnere av Gullfjellet opp



## Referanser


## Eksterne lenker
Offisiell hjemmeside
Kristiansand Ishockeyklubb

**Kristiansand Ishockeyklubb** er en norsk forening for ishockey etablert 26. oktober 1992 av Lars Helge Rasch, Halvor Rismyhr og Petter Corneliussen. Klubben spiller sine hjemmekamper i Idda Arena og eliteserielaget for herrer spiller i 2. divisjon ishockey for menn fra 2022/23.

## Historie
Ishockeyaktiviteten var opprinnelig en underavdeling Kristiansand Inline-klubb, men avdelingene ble siden slått sammen. Klubben gikk deretter i dialog med Kristiansand kommune, for å starte arbeidet med å få til en ishall. Formålet var å skape et ishockeymiljø på Sørlandet. Etter mange års ventetid, stod hallen ferdig i august 2011, som en av de mest moderne ishaller i Norge. A-laget til Kristiansand rykket opp til 2. divisjon ishockey for menn i 2022/23, laget hadde da spilt noen år i 3. Divisjon avdeling vest.

## Tabellen

## KIK Hockeyskole
Kristiansand Ishockeyklubb har også ishockeyskole 5 til 12 år.

## Eksterne lenker
*
Capricorn One

***Capricorn One*** er en amerikansk actionthriller fra 1977 skrevet og regissert av Peter Hyams. Filmen handler om en prestisjetung og kostbar amerikansk ferd til planeten Mars. Like før start blir det foretatt store endringer uten av befolkningen informeres. En nyhetsjournalist skjønner at det er noe som ikke stemmer, men å grave i dette viser seg å være farlig. De ledende rollene spilles av Elliott Gould, James Brolin, Sam Waterston og O. J. Simpson.

## Handling
Charles Brubaker, John Walker og Peter Willis er tre amerikanske astronauter som etter planen skal bli de første menneskene på Mars. Tekniske problemer fører imidlertid til at den planlagte utskyting ikke vil la seg gjennomføre uten at bemanningen vil bli drept. Lederen for det gedigne prosjektet er redd for å tape både prestisje og resurser og bestemmer derfor at ferden skal foregå ubemannet. Men dette kan ikke gjøres kjent for befolkningen. Under utskytingen holdes derfor astronautene isolert på en hemmelig base i ørkenen. Imidlertid skjer det noe dramatisk underveis og astronautene innser at deres liv er i fare. Samtidig med dette skjønner journalisten Robert Caulfield at det er noen ved romferden som ikke stemmer og han begynner derfor å grave i saken. Han setter dermed sitt eget liv i fare.

## Om filmen

### Anmelderne
*Capricorn One* fikk blandet mottakelse av anmelderne, noe som gjenspeiles i at den har fått 62 % på Rotten Tomatoes. Den amerikanske anmelderen Leonard Maltin gav den tre av fire stjerner.

''Aftenpostens'' anmelder gav den meget god omtale og skrev: «Capricorn One er en film som appellerer til fantasien, og som er så dyktig laget at man går med på de utroligheter som tilbys». ''VGs'' anmelder var også godt fornøyd og gav den terningkast fem.

### Annet
Filmen er sagt å ha sitt opphav den angstfylte stemningen som oppstod etter Watergate-skandalen. Filmens konspiratoriske innhold ble ansett som mer troverdig etter denne skandalen.

## Rollebesetning

## Referanser


## Eksterne lenker
*
Tullingesjön

**Tullingesjön** er en innsjø som ligger mellom Tullinge og Tumba i Botkyrka kommune sørvest i Stockholms län.

Tullingesjöns tilløp er Tumbaån og Älvestaån fra Tumbasiden i vest. Tullingesjön har, siden utgravingen av Flottsbro kanal på 1700-tallet hatt forbindelse med Mälaren, utløpet er i nord, via Flottsbro kanal til Albysjön, og videre via Fittjaviken til Vårbyfjärden i Mälaren.

På Tullingesiden ligger Tullinge kyrka og Tullinge gård. Stendalsbadet er en populær badeplass, og ligger langs bredden en drøy kilometer lengre nord. På sørsiden av innsjøen går Huddingevägen og pendeltogbanen Södertälje–Stockholm–Märsta.

På tumbasiden, lavlandet, ligger Vita villorna og Röda villorna, som opprinnelig ble oppført for ansatte ved *Seperator*, senere Alfa Laval, men er nå utleieleiligheter disponert av Botkyrkabyggen.

Ved Tullingesjöns nordside ligger Flottsbro, et alpint vintersportssenter med en 100 meter høy skibakke. Langs Tullingesjön går «utsiktsrundan», en ca fire km lang turløype med god utsikt over innsjøen.

## Eksterne lenker
* Tullingesjön Miljödatabasen
Idda Arena

**Idda Arena** er en flerbrukshall på Grim i Kristiansand og er den første ishallen på Sørlandet. 

Idda Arena er bygd av BRG Entreprenør AS på oppdrag fra Kristiansand kommune. Anlegget ble vedtatt å bygges i 2005, og kostet 187 millioner kroner. Det tok bare et drøyt år fra januar 2010 til anlegget stod ferdig i mai 2011. Idda Arena inneholder ishall som brukes til ishockey og kunstløp, curlinghall, flerbrukshall, kampsportsal (dojo) på 350 m², danse- og oppvarmingsareal på 200 m² og styrketreningsrom på 100 m².

Hallen åpnet 3. september 2011, og er blant annet hjemmebane til Kristiansand Hockey,  Idda Ishockeyklubb og Christianssands Curling Club.

## Skøytestadion
For arenaen som en utendørsbane finnes det kjente skøyteresultater i perioden 1921/22–1986/87.
Oddersjaa Ski- og Skøyteklubb stod som teknisk arrangør av Allround-NM på skøyter junior 1972 for herrer den 5. og 6. februar 1972 hvor Geir Nyland ble juniornorgesmester foran Amund Sjøbrend og Kay Arne Stenshjemmet.

## Referanser


## Litteratur
* 

## Eksterne lenker
* Kristiansand kommunes side om Idda Arena
* Curling på Idda Arena
* K.I.K. Kristiansand Hockey
* K.K. Kristiansand Kunstløp
* Hockeymagasinet: åpningen av Idda Arena
* Cristianssands Curling Club 
* 
* 

**Byggeprosessen**
* BRG AS: Se oppføringen av Idda Arena på 30 sek.!
* BRG AS: Prosjektinformasjon
Liste over statsledere i 1298

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Tullan

**Tullan** er en innsjø som ligger på grensen mellom kommunene Salem og Södertälje i landskapet Södermanland, Sverige. Tullan inngår i Bornsjöns naturreservat.

Sør for Tullan går motorveien E20, og nord for innsjøen går den gamle Södertäljevägen (en gang Gamla Göta landsväg). Man påminnes om dette ved milepælen med teksten *«3 MIL IFRÅN STOCKHOLM»*, som står i nærheten av torpet *Hagen*, hvor en liten bit av den gamle landsvägen er bevart. Milepælen ble satt opp på 1750-tallet av landshøvdingen Theodor Ankarcrona, og ble renovert i 2004 av *Salems Hembygdförening*.

Kommunegrensen mellom Salem og Södertälje går midt over innsjøen. Tullan er en forholdsvis dyp innsjø, med meget god vannkvalitet. En art av kransalger lever i Tullan, noe som tyder på god vann kvalitet. Drenering av innsjøen går til Bornsjön, som er reservevannkilde for Stockholm. Tullan inngår i Bornsjöns verneområde.

Innsjøens omgivelser består av kupert barskog med innslag av hällmarksskog og noe dyrket mark. Rundt utløpet er det partier med løvsumpskog. Det er også noe myrlandskap i området, som ved *Getasjön* på sørsiden og ved *Loringe* i nord. Ved sjøens ender er det større bestander av meget gammel gran og furu. Ved tullan hekker de mindre vanlige fugleartene fiskeørn og storlom.

## Kilder
*Sjöar och Vattendrag i Södertälje kommun
Helmut Schlesinger

**Helmut Schlesinger** (1924–2024) var en tysk bankmann. Schlesinger var i en periode fra 1991 til 1993 president i Deutsche Bundesbank.

## Referanser


## Eksterne lenker
* 
* 
* Nettpresentasjon av Helmut Schlesinger
Ernst Welteke

**Ernst Welteke** (født 21. august 1942 i Korbach) er en tysk SPD-politiker og bankmann. Welteke var i en periode fra 1999 til 2004 president for Deutsche Bundesbank.

## Referanser


## Eksterne lenker
*